Magistralinis kelias A12 (Lietuva)
A12 – Lietuvos magistralinis kelias, jungiantis Latvijos sieną, Šiaulius, Tauragę ir Rusijos sieną. Kelio ilgis - 186,09 km (antras pagal ilgį magistralinis kelias Lietuvoje po  A1  Vilnius–Kaunas–Klaipėda ). Šiame kelyje yra 1 „juodoji dėmė“. Kelias prasideda prie Latvijos sienos. Eina Joniškio, Šiaulių rajonų, Šiaulių miesto, Kelmės, Tauragės rajonų ir Pagėgių savivaldybės teritorija. Svarbesnės gyvenvietės šalia kelio – Joniškis, Šiauliai, Kelmė, Tauragė. Ruožas tarp Šiaulių ir Bubių yra keturių juostų (po dvi juostas į kiekvieną pusę). Baigiasi Panemunėje, ties tiltu per Nemuną, į Rusijai priklausantį Tilžės miestą. Pastaraisiais metais nutiestas Tilžės miesto aplinkkelis, kurio atkarpos dalis  A21  Panemunės miestelio rytinis aplinkkelis  priklauso ir Lietuvos teritorijai, pastatytas Panemunės–Tilžės aplinkkelio tiltas.